
REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ŽUPA DUBROVAČKA

O p ć i n s k o  v i j e ć e

P R I J E D L O G 

Na temelju članka 289. stavka 7. Zakona o socijalnoj skrbi (''Narodne novine'', broj 18/22, 46/22, 119/22, 71/23) i članka 34. Statuta Općine Župe dubrovačke (''Službeni glasnik Općine Župe dubrovačke'', broj 8/09, 6/13, 3/18, 4/20, 6/20-pročišćeni tekst, 5/21, 9/21 – pročišćeni tekst) Općinsko vijeće Općine Župa dubrovačka, na svojoj __ sjednici održanoj dana 5. listopada 2026. donosi 

ODLUKU O IZMJENAMA I DOPUNAMA

Odluke o socijalnoj skrbi

Članak 1.

Članak 27. Odluke o socijalnoj skrbi (''Službeni glasnik Općine Župa dubrovačka'', broj 24/23 i 9/25 i 03/26)mijenja se i glasi:

PRAVO NA NOVČANU POMOĆ OBITELJIMA ZA KUPNJU KNJIGA I ŠKOLSKOG PRIBORA UČENICIMA SREDNJIH ŠKOLA

„Pravo na novčanu pomoć obiteljima za kupnju knjiga i školskog pribora ostvaruju roditelji učenika srednje škole koji  ispunjavaju sljedeće uvjete:

· roditelju učenika u 2026. godini odobren je dječji doplatak od strane nadležnih državnih tijela 

· prebivalište na području Općine Župa dubrovačka
Pravo na novčanu pomoć obiteljima za kupnju knjiga i školskog pribora ostvaruju roditelji učenika srednje škole koji ispunjavaju sljedeće uvjete:

· da je učenik iz obitelji s četvero i više malodobne i uzdržavane djece do navršene 26. godine života koji se redovito školuju; 
· prebivalište na području Općine Župa dubrovačka
Pravo na novčanu pomoć za kupnju knjiga i školskog pribora ostvaruju:

· Jednoroditeljske obitelji

· Djeca bez oba roditelja

Obiteljima koje zadovoljavaju navedene uvjete isplatit će se jednokratno iznos od 150,00 eura po djetetu za srednjoškolsko obrazovanje.

Jednoroditeljskim obiteljima i djeci bez oba roditelja, a koja se redovno školuju isplatit će se potpora za svako dijete, učenika srednje škole, bez obzira na visinu ukupnih mjesečnih primanja.

Zahtjev za ostvarivanje prava na novčanu pomoć za kupnju udžbenika i školskog pribora učenicima srednje škole zajedno s pripadajućom dokumentacijom dostavlja se u pisarnicu Općine Župa dubrovačka osobno, putem pošte ili elektroničkim putem, a temeljem javnog poziva kojeg objavljuje Jedinstveni upravni odjel.
Članak 2.

Sve ostale nespomenute odredbe Odluke o socijalnoj skrbi (''Službeni glasnik Općine Župa dubrovačka'', broj 24/23 i 9/25 i 03/26) ostaju nepromijenjene i primjenjuju se u cijelosti.

Članak 3.

Ova Odluka stupa na snagu prvog dana od dana objave u ''Službenom glasniku Općine Župa dubrovačka''.




                                                                   Predsjednik Općinskog vijeća      
                                                                                                                                Mario Grbić, v.r 
O b r a z l o ž e n j e

Ovom Odlukom mijenja se način ostvarivanja prava na novčanu pomoć obiteljima za kupnju knjiga i školskog pribora učenicima srednjih škola.

Navedeno pravo već je bilo uređeno Odlukom o socijalnoj skrbi, a ostvarivalo se prema kriteriju ukupnih mjesečnih primanja po članu obitelji. U dosadašnjoj primjeni pokazalo se praktičnijim i jednostavnijim pravo vezati uz već utvrđeno pravo na dječji doplatak, čime se olakšava postupak ostvarivanja prava i obuhvaća veći broj korisnika.

Prema predloženoj izmjeni, pravo će ostvarivati roditelji učenika srednjih škola za koje je u 2026. godini odobren dječji doplatak od strane nadležnih državnih tijela, uz uvjet da oba roditelja imaju prebivalište na području Općine Župa dubrovačka. Pravo se odnosi i na učenike iz obitelji s četvero i više malodobne i uzdržavane djece do navršene 26. godine života koja se redovito školuju. Jednoroditeljskim obiteljima i djeci bez oba roditelja koja se redovito školuju pomoć se i dalje osigurava za svako srednjoškolsko dijete, neovisno o visini ukupnih mjesečnih primanja.
Korisnicima koji ispunjavaju navedene uvjete isplatit će se jednokratna novčana pomoć u iznosu od 150,00 eura po djetetu za srednjoškolsko obrazovanje.

Predloženom izmjenom osigurava se jednostavniji i učinkovitiji način ostvarivanja prava i pružanje potpore obiteljima iz Župe dubrovačke u podmirivanju troškova školovanja djece.

Slijedom navedenoga, predlaže se Općinskom vijeću Općine Župa dubrovačka donošenje Odluke o izmjenama i dopunama Odluke o socijalnoj skrbi.
